Llywodraeth Leol, Cymru Enwi a chychwyn 1 1 Enw’r Rheoliadau hyn yw Rheoliadau Cyfrifon ac Archwilio (Cymru) (Diwygio) 2018. 2 Daw’r Rheoliadau hyn i rym ar 14 Mawrth 2018. 3 Mae’r Rheoliadau hyn yn gymwys i’r blynyddoedd sy’n dod i ben ar 31 Mawrth 2018 neu ar ôl hynny. Diwygio Rheoliadau Cyfrifon ac Archwilio (Cymru) 2014 2 Mae Rheoliadau Cyfrifon ac Archwilio (Cymru) 2014 wedi eu diwygio fel a nodir yn y rheoliadau a ganlyn. Dehongli 3 Yn rheoliad 2(1) (dehongli), hepgorer y diffiniad o “hysbysiad drwy hysbyseb” (“ notice by advertisement ”). Datganiad o gyfrifon 4 Yn rheoliad 8(1)(c) (datganiad o gyfrifon) ar ôl “hwy” mewnosoder “, ac eithrio cyfrifon ar gyfer cronfeydd pensiwn a weinyddir yn unol â Rheoliadau Cynllun Pensiwn Llywodraeth Leol 2013 ”. Llofnodi, cymeradwyo a chyhoeddi datganiad o gyfrifon – cyrff perthnasol mwy 5 1 Yn rheoliad 10 (llofnodi, cymeradwyo a chyhoeddi datganiad o gyfrifon)— a ym mharagraff (1), yn lle “30 Mehefin” rhodder “31 Mai”; b ym mharagraff (2), yn lle “30 Medi” rhodder “31 Gorffennaf”. 2 Ar ôl rheoliad 10 mewnosoder— Addasiadau ar gyfer y flwyddyn sy’n dod i ben ar 31 Mawrth 2018 10A Mewn perthynas â’r flwyddyn sy’n dod i ben ar 31 Mawrth 2018, mae rheoliad 10 yn gymwys gyda’r addasiadau a ganlyn— a mae paragraff (1) i’w ddarllen fel petai “30 Mehefin” wedi ei roi yn lle “31 Mai”; b mae paragraff (2) i’w ddarllen fel petai “30 Medi” wedi ei roi yn lle “31 Gorffennaf”. Addasiadau ar gyfer cynghorau sir a chynghorau bwrdeistref sirol ar gyfer y blynyddoedd sy’n dod i ben ar 31 Mawrth 2019 a 31 Mawrth 2020 10B 1 Mae’r addasiadau a nodir yn y rheoliad hwn yn cael effaith mewn perthynas â chyfrifon cyngor sir neu gyngor bwrdeistref sirol. 2 Mewn perthynas â’r blynyddoedd sy’n dod i ben ar 31 Mawrth 2019 a 31 Mawrth 2020 mae rheoliad 10 yn gymwys gyda’r addasiadau a ganlyn— a mae paragraff (1) i’w ddarllen fel petai “15 Mehefin” wedi ei roi yn lle “31 Mai”; b mae paragraff (2) i’w ddarllen fel petai “15 Medi” wedi ei roi yn lle “31 Gorffennaf”. Hysbysiad o hawliau cyhoeddus 6 Yn rheoliad 12(1) (hysbysiad o hawliau cyhoeddus), yn lle “hysbysu drwy hysbyseb ac ar ei wefan am” rhodder “arddangos ar ei wefan ac mewn o leiaf un lle amlwg yn ei ardal, hysbysiad sy’n cynnwys”. Hysbysiad o orffen yr archwiliad 7 Yn rheoliad 13 (hysbysiad o orffen yr archwiliad), yn lle “hysbysu drwy hysbyseb ac ar ei wefan” rhodder “arddangos ar ei wefan ac mewn o leiaf un lle amlwg yn ei ardal, hysbysiad”. Llofnodi, cymeradwyo a chyhoeddi datganiadau cyfrifyddu – cyrff perthnasol llai 8 1 Yn rheoliad 15(5)(b) (llofnodi, cymeradwyo a chyhoeddi datganiadau cyfrifyddu), yn lle “lle neu leoedd amlwg” rhodder “o leiaf un lle amlwg”. 2 Ar ôl rheoliad 15 (llofnodi, cymeradwyo a chyhoeddi datganiadau cyfrifyddu) mewnosoder— Addasiadau ar gyfer pwyllgorau cynghorau sir neu gynghorau bwrdeistref sirol 15A 1 Mae’r addasiadau a nodir yn y rheoliad hwn yn cael effaith mewn perthynas â chyfrifon pwyllgor i gyngor sir neu gyngor bwrdeistref sirol (gan gynnwys cyd-bwyllgor). 2 Mewn perthynas â’r blynyddoedd sy’n dod i ben ar 31 Mawrth 2019 a 31 Mawrth 2020, mae rheoliad 15 yn gymwys gyda’r addasiadau a ganlyn— a mae paragraff (2) i’w ddarllen fel petai “15 Mehefin” wedi ei roi yn lle “30 Mehefin”; b mae paragraff (5) i’w ddarllen fel petai “15 Medi” wedi ei roi yn lle “30 Medi”. 3 Mewn perthynas â’r blynyddoedd sy’n dod i ben ar 31 Mawrth 2021 neu ar ôl hynny, mae rheoliad 15 yn gymwys gyda’r addasiadau a ganlyn— a mae paragraff (2) i’w ddarllen fel petai “31 Mai” wedi ei roi yn lle “30 Mehefin”; b mae paragraff (5) i’w ddarllen fel petai “31 Gorffennaf” wedi ei roi yn lle “30 Medi”. Hysbysiad o hawliau cyhoeddus 9 Yn rheoliad 17(1) (hysbysiad o hawliau cyhoeddus) yn lle “lle neu leoedd amlwg” rhodder “o leiaf un lle amlwg”. Hysbysiad o orffen yr archwiliad 10 Yn rheoliad 18 (hysbysiad o orffen yr archwiliad) yn lle “lle neu leoedd amlwg” rhodder “o leiaf un lle amlwg”. Archwiliad eithriadol 11 Yn rheoliad 28 (archwiliad eithriadol), yn lle paragraff (1) rhodder— 1 Pan fydd Archwilydd Cyffredinol Cymru, o dan adran 37 o Ddeddf 2004 , yn cynnal archwiliad eithriadol o gyfrifon corff perthnasol, rhaid i’r corff arddangos hysbysiad ar ei wefan ac mewn o leiaf un lle amlwg yn ardal y corff, ynghylch hawl unrhyw etholwr llywodraeth leol yn yr ardal y mae’r cyfrifon yn berthnasol iddi i wrthwynebu unrhyw un neu ragor o’r cyfrifon hynny. Alun Davies Ysgrifennydd y Cabinet dros Lywodraeth Leol a Gwasanaethau Cyhoeddus, un o Weinidogion Cymru 22 Ionawr 2018